Termeni vechi, sensuri noi: ” distanţă socială ”, ”apartheid” . 

DAN TOMA DULCIU 

Una dintre tezele de bază ale justiţiei într-un stat de drept este aceea conform căreia 
aplicarea uniformă a legii este esenţială în raport cu respectul principiului egalităţii în faţa 
legii. Mai mult, considerentele de predictibilitate şi securitate juridică fac parte integrantă din 
statul de drept, în care fiecare cetăţean doreşte, în mod justificat, să fie tratat ca ceilalţi, încât 
să fie previzibile efectele juridice ale actelor, faptelor sau inacţiunilor sale. 

De altfel, Art.l alin.(5) din Constituţie statuează necesitatea ca dispoziţiile legii să fie 
respectate întocmai însă se presupune ca acestea să îndeplinească criteriile de claritate, 
previzibilitate şi predictibilitate, imperativ statuat în jurisprudenţa Curţii Constituţionale a 
României 1 , precum şi a Curţii Europene a Drepturilor Omului. 

Securitatea juridică, stabilitatea legii şi încrederea în calitatea, claritatea, precizia şi 
predictibilitatea actelor juridice sunt esenţiale aşadar. 

Studiu de caz: ” Distanţarea socială ” 

Termenul de ” distanţare socială ” a fost introdus prima dată în vocabularul ştiinţific de 
către cercetătorul american Emory S. Bogardus, de la Universitatea Southern California, în 
anul 1925. Conceptul ca atare a fost studiat şi analizat, cu păreri pro sau contra, în special în 
domeniul psihologiei sociale. 

Ordonanţele militare emise în România, sub imperiul stării de urgenţă, apelează la 
noţiunea de ” distanţă socială”, fără a-i defini clar conţinutul, fără a exista un precedent în 
legislaţia românească (nici în teorie, nici în jurisprudenţă). 

1. Istoric: 

în urma instituirii stării de urgenţă, Ordonanţa Militară nr. 2 din 21.03.2020, aminteşte la 

Art. 3, alin.2 de obligativitatea ca ” Organizatorii evenimentelor organizate (!) . să dispună 

măsuri care să asigure distanţa de minim 1 metru între participanţi .” 

La rândul său, textul ” Ordonanţei Militare nr. 3 din 24.03.2020 privind măsuri de 
prevenire a răspândirii COVID-19” aminteşte la art. 7 de conceptul de ” distanţă socială 
”Administratorii pieţelor agroalimentare au obligaţia de a organiza activitatea de vânzare 
astfel încât să se păstreze o distanţă socială între producătorii agricoli, comercianţi şi 
cumpărători ”. 

Juridic vorbind, ” distanţa socială ” este o noţiune abstractă, încât este necesar a fi definită, 
astfel încât cetăţenii să o poată respecta, în cunoştinţă de cauză. 

2. ” Distanţa socială ”, când mai mare când mai mică ! 

Sesizând lipsa de preciziune şi nepredictibilitatea prevederilor din aceste ordonanţe, 
Grupul de Comunicare Strategică a dat publicităţii un set de lămuriri cu privire la ” situaţii 
punctuale privind respectarea măsurilor de distanţare socială' ’, menite a înlătura neclaritatea 
unor termeni şi noţiuni folosite în aceste ordonanţe militare. 


A se vedea deciziile Curţii Constituţionale nr. 903 din 6 iulie 2010 şi nr. 743 din 2 iunie 2011. 

Astfel, cu privire la modul în care credincioşii pot ieşi după ora 22.00 din locuinţă, pentru 
a prelua ”lumina sfântă ” de Paşte, se face vorbire din nou de necesitatea respectării regulilor 
de distanţare socială. Unde sunt aceste reguli, cine le-a stabilit, ce regim au ele ? 

Iată câteva exemple privitoare la modul în care organele statului înţeleg această noţiune 
devenită refrenul zilei: ” Păstraţi distanţa socială" 

Ministerul Transporturilor, Infrastructurii şi Comunicaţiilor, organ administrativ, la 
rândul său, plecând de la recomandările Institutului Naţional de Sănătate Publică (un 
nou for legislativ ?) stabileşte, cu de la sine putere, la data de 9 mai a.c. o duzină de 
măsuri de "distanţare socială” pentru METROREX: ” accesul la metru se va realiza 
în mod controlat, astfel încât, pe peroane, pasagerii să poată păstra distanţa de 
minim 1 metru între ei”. 

In schimb, atunci când se referă la Aeroportul Internaţional Henry Coandă Bucureşti, 
textul instrucţiunilor foloseşte sase locuţiuni: ” distanţă socială", "distanţă de 
protecţie" , " distanţa optimă între pasageri ”, ”,distanţă recomandată ”, 

”distanţarea pasagerilor", "distanţa de siguranţă" (la bordul navelor TAROM). 

Lipsa de claritate, precizie şi predictibilitatea a unui act normativ creează o 
coliziune de norme, în acelaşi act. Astfel, la pct. 2, intitulat "Măsuri suplimentare de 
protecţie si de menţinere a distanţării sociale şi comunicarea către pasageri ”, 
aplicabile la Aeroportul Internaţional Henry Coandă Bucureşti, emitenţii acestor 
norme vorbesc de necesitatea postării unor afişe cu "mesaje de păstrare a distanţei de 
2 m. între persoane ”, dar pe pardoseală sunt amplasate aproximativ "1000 de 
autocolante (floorsticker) cu repere/mesaje “păstraţi distanţa de 1 m ”. 

3. "Distanţa socială" nu este numai distanţă, ci şi suprafaţă ! 

In primul rând, trebuie observat faptul că emitentul normelor INSP confundă 
concepte de bază, clar reglementate de legislaţie, atunci când denumeşte subiecţii 
cărora li se adresează aceste nonne, oferind o nouă definiţie activităţii de "îngrijire 
personală ”: Iată ce inventează INSP: "Prin activitatea de îngrijire personală (s.n) se 
înţelege activitatea desfăşurată în spaţii special destinate pentru frizerie, coafură, 
manichiură, pedichiură şi cosmetică. 3 ” 

Desigur, este vorba de ” îngrijire corporală", care este altceva decât "îngrijire 
personală", întrucât Legea nr. 292/2011, Art. 30 (1) şi urm. defineşte şi clasifică fără 
echivoc "serviciile sociale ”, enumerând printre ele şi pe acelea de ”îngrijire 
personală ”, pentru o anumită categorie socială; ” După scopul lor, serviciile sociale 
pot fi clasificate în: servicii de asistenţă şi suport pentru asigurarea nevoilor de bază 
ale persoanei, servicii de îngrijire personală, de recuperare/reabilitare, de 
inserţie/reinserţie socială etc. 

Deci, atunci când legea vorbeşte de ”servicii de îngrijire personală ” ea se referă la 
persoane din următoarele categorii: persoanele cu dizabilităţi, persoane vârstnice, 
victimele violenţei în familie, persoanele fără adăpost, persoanele cu diferite adicţii, 
respectiv consum de alcool, droguri, alte substanţe toxice, internet, jocuri de noroc 
etc., victimele traficului de persoane, persoanele private de libertate, persoanele 
sancţionate cu măsură educativă sau pedeapsă neprivativă de libertate aflate în 
supravegherea serviciilor de probaţiune, persoanele cu afecţiuni psihice, persoanele 
din comunităţi izolate, şomeri de lungă durată, precum şi servicii sociale de suport 
pentru aparţinătorii beneficiarilor. (A rt.30, aliniat 2) 


2 http://mt.ro/webl4/covid-19/2938-09052020 

Mai mult decât atât. Legea nr. 292/2011 precizează în tenneni categorici la Art. 31 
(1), faptul că ” Serviciile de îngrijire personală se adresează persoanelor dependente 
care, ca urmare a pierderii autonomiei funcţionale din cauze fizice, psihice sau 
mintale, necesită ajutor semnificativ pentru a realiza activităţile uzuale ale vieţii de zi 
cu zi. ” 

Cu alte cuvinte, textul acestor instrucţiuni poate fî interpretat în sensul că el este 
aplicabil persoanelor enumerate mai sus, singurele care beneficiază de ” servicii de 
îngrijire personală", dar ce pretenţii să avem de la nişte diletanţi în ale legii ! 

Acelaşi INSP conferă încă o dimensiune a ” distanţei sociale ”, respectiv 
”suprafaţa ”, în sensul că serviciile de ” îngrijire personală” trebuie să asigure "o 
distanţă de 2 m între oricare 2 persoane apropiate şi o suprafaţă de minim 4 mp, 
pentru fiecare client ”. 

întrebarea care se pune este următoarea: cele două condiţii fiind concomitente ţi 
obligatorii, ar fi trebuit să se dea şi algoritmul de calcul, adică formula matematică ce 
stabileşte numărul legal admis de clienţi al unui spaţiu de suprafaţă S ? Cum va stabili 
inspectorul venit în control dacă în interior numărul clienţilor este cel regulamentar ? 

Aceleaşi instrucţiuni vorbesc însă de o distanţă de minim 1,5 m între medicul 
stomatolog şi pacientul său. Nu ni se spune însă nimic despre distanţa în sala de 
naşteri, respectiv care este distanţa legală, dacă sunt permise adunările de mai mult de 
trei persoane, în cazul naşterii de gemeni sau tripleţi ! 

în cazul internării pacienţilor în saloanele de spital, distanţa se măreşte la 2 m. 

în ceea ce priveşte lăcaşele de cult , actul normativ foloseşte sintagma ”, distanţare 
fizică ” , ”,distanţa între persoane ” (obligativitatea postării la loc vizibil a unor anunţuri 
cu ” reguli de distanţare fizică”), aici existând obligaţia de a da/primi binecuvântarea 
de la lm! 

în ceea ce priveşte birourile, angajatorii sunt obligaţi să asigure o distanţă de minim 
1,5 m. încă un aspect hazliu: Acordarea pauzelor de masă eşalonat, cu respectarea 
distanţei fizice de minimum 2 nr, Iată o legătură a fizicii moderne: conexiunea 
indestructibilă a timpului cu spaţiul ! 

Motive şi mai puternice să râdem de stupiditatea ridicată la rang de lege ne-o oferă 
setul de instrucţiuni privind lumea hotelieră, în care se precizează clar că hotelurile pot 
oferi servicii de cazare, "însă nu în scop turistic ci pentru motive precum deplasări în 
interes profesional, mentenanţă, etc" ! (probabil în scop medical, eventual pot fi 
folosite ca muzee ale ospitalităţii, locuri de detenţie, platouri de filmare, de înregistrare 
a sunetului, de unde şi necesitatea mentenanţei !) 

Conform noilor instrucţiuni, hotelurile pot caza pe oricine, dar numai în calitate de 
oaspete, nu de turist. în plus, recepţiile de hotel trebuie să devină servicii medicale 
improvizate, un fel de Cameră de Gardă/Covid 19, având un set de obiecte sanitare de 
invidiat chiar şi de către unităţile spitaliceşti de prestigiu: "Dezinfectant/şerveţele cu 
efect antibacterian pentru curăţarea suprafeţelor (şerveţele). - Măşti pentru faţă/ochi 
(separate sau combinate, scut facial, ochelari de protecţie). Trebuie menţionat că 
măştile faciale de unică folosinţă pot fi utilizate o singură dată (consultaţi 
Recomandările privind utilizarea măştii). - Mănuşi (de unică folosinţă) - Şorţ de 
protecţie (de unică folosinţă) - Halat medical lung, cu mâneci lungi”. 

De asemenea, regulile de ospitalitate specifice hotelurilor trebuie reevaluate, în 
sensul de a li se aminti oaspeţilor necesitatea "efectuării frecvente a igienei mâinilor şi 
respectarea igienei respiratorii ”. 

în sfârşit, avem în aceste instrucţiuni o tentativă de definiţie oficială a "distanţării 
sociale” (explicată, cum vedem, doar lumii hoteliere): ” Distanţarea socială presupune 
abţinerea de la îmbrăţişare, pupat sau strângerea mâinilor în cadrul interacţiunilor cu 


3 



oaspeţii, dar şi cu personalul. Aceasta presupune menţinerea unei distanţe de cel puţin 
1 m şi evitarea oricărei persoane care tuşeşte sau strănută. 

Cu alte cuvinte, conform instrucţiunilor, ” distanţarea socială ” nu este o obligaţie, 
nu este decât o decizie personală (abţinerea de la îmbrăţişat, pupat şi strânsul mâinii, 
atât în cadrul interacţiunilor cu oaspeţii, dar şi cu personalul), chiar se aduc noi 
lămuriri: această distanţare socială ”presupune menţinerea unei distanţe de cel puţin 1 
m şi evitarea oricărei persoane care tuşeşte sau strănută". 

Prin urmare, elementele tuse şi strănut sunt definitorii în configurarea laturii 
materiale a ”, distanţării sociale ”, desigur şi latura subiectivă (abstinenţa de la pupat, 
îmbrăţişat şi strâns mâna) constituie un element definitoriu. 

Aceeaşi ” distanţă socială ” devine nu numai unitate de lungime, suprafaţă, dar şi de 
măsurare a capacităţii de transport a unui vehicul de transport persoane. 

Iată ce instrucţiuni năstruşnice ne oferă legiuitorul ! La capitolul ” Reguli generale de 
organizare şi desfăşurare a transportului de persoane”, pct 2. (presupunând că şi un 
autoturism personal este destinat transportului de persoane şi nu transportului sacilor 
de cartofi), se instituie obligativitatea ca ” numărul maxim de pasageri permis va fi 
limitat la cel mult jumătate din capacitatea maximă de transport a autovehiculului şi 
cu respectarea distanţei de minim un metru între călători 

Ferească Dumnezeu să te trezeşti cu o amendă dacă transporţi în Dacia mai mult 
de două persoane, pe bancheta din spate, doar acolo putând să oferi un metru de 
distanţare socială ! 

Lăsând gluma de o parte, am vrut să scot în evidenţă modul interpretabil al acestor 
instrucţiuni, neclaritatea acestora. Numărul de circa 300 000 de amenzi aplicate în 
săptămânile trecute este cauzat din păcate de asemenea moduri de interpretare a unor 
dispoziţii legale ambigui. 

Să fie clar, nu vorbim aici de ambiguităţi de limbaj (ex: accesul în interiorul 
vehiculului se va realiza doar pe uşa din partea fron tală a vehiculului, gândiţi-vă cum 
ar executa un atac frontal cel ce a scris acest text, dacă prin "frontal” ar înţelege uşa 
din dreapta faţă a autobuzului !) ci de claritatea unui act normativ. 

O consecinţă a instituirii "distanţării sociale" este reducerea numărului maxim de 
persoane care pot circula pe trotuare sau în zone pietonale, ori aflate în spaţii publice. 

Specific stărilor de necesitate, sau regimurilor dictatoriale, este interzicerea 
adunărilor publice. 

Iniţial, prin Ordonanţa Militară nr. /17 03.2020, se admitea posibilitatea întrunirii 
unui grup de oameni, în spaţii deschise, până la 100 de persoane. 

Ulterior, prin Ordonanţa nr. 2/21.03.2020, s-a interzis deplasarea în grup, prin 
grup de persoane înţelegându-se un număr mai mare de trei persoane, care nu locuiesc 
împreună (conf. Art 3, al.2). După cum prevăd instrucţiunile INSP, pentru perioada 
post 15 mai, "distanţa socială" va avea dimensiuni numerice variabile, funcţie de 
inspiraţia legiuitorului, dar şi de calendarul de relaxare ! 

Distanţarea socială - studiu de caz: Germania 

Pentru a vedea modul diferit de tratament aplicabil în România, în aceeaşi situaţie 
obiectivă - Pandemia de virus SAR Co V-2 - am ales cazul legislaţiei din Germania, ţară în 
care există de altfel o importantă comunitate de români, şi unde se aplică un set de norme pe 
care le prezentăm în continuare. 

Ordonanţa emisă în Germania privind măsuri pentru limitarea SARS CoV-2 din data 
de 22 martie 2020 , în conformitate cu § 2 alineat 1 al Legii privind promulgarea legilor şi a 
Ordonanţei din 29 ianuarie 1953 (Monitorul Oficial de Land pg. 106), modificată prin Legea 
din 9 noiembrie 1995 (Monitorul Oficial de Land pg. 764), modificată ultima dată prin 
Ordonanţa din 16 aprilie 2020, a fost reformulată după cum urmează: 

Reguli generale de comportament 

” Orice persoană este invitată să-şi reducă contactele fizice sociale cu alte persoane la un 
minim absolut necesar şi să păstreze în acest context o distanţă minimă de 1,5 m. Acest fapt 
nu este valabil pentru soţi sau parteneri de viaţă sau pentru aparţinătorii care locuiesc în 
aceeaşi gospodărie, precum şi pentru persoane pentru care se deţine autoritatea părintească 
sau dreptul de vizită 

Iată o definiţie legală a ” distanţei sociale ”, care scoate în evidenţă două aspecte: mai 
întâi este explicat în termeni clari ce se înţelege prin ” distanţare socială ” (reducerea 
contactelor fizice sociale cu alte persoane la un minim absolut necesar) iar în al doilea rând, 
caracterul de normă de recomandare, fiindcă în respectul faţă de populaţie, aceasta este 
invitată , nu obligată, să-şi reducă contactele de relaţionare socială. 

Respectarea regulilor de igienă 

Aceleaşi dispoziţii legale, emise de către autorităţile germane, fac referire la 
recomandările unei entităţi medicale din această ţară, nu la un comandament strategic de 
coordonare, precum în România, privind respectarea regulilor de igienă: 

In toate unităţile, instituţiile şi locaţiile enumerate mai jos vor fi luate în considerare 
recomandările în materie emise de Institutul Robert-Koch, referitor la protecţia de infecţii, în 
respectiva versiune actuală, şi vor fi respectate regulile obligatorii instituite de respectiva 
Direcţie pentru protecţia muncii, precum şi normele de protecţie şi igienă eficiente, valabile 
pentru personal, vizitatori, precum şi pentru clienţi. Obiectivele măsurilor de protecţie care 
trebuiesc dispuse sunt reducerea contactelor, protecţia personalului de infecţii, precum şi 
evitarea pe cât posibil a infecţiilor de contact prin atingerea unor suprafeţe şi obiecte. Acest 
fapt este valabil mai ales respectând regula de menţinere a distanţei de cel puţin 1,5 m faţă de 
alte persoane, precum şi un regim intens de curăţare şi dezinfectare. Totodată, pe cât 
necesar, vor fi luate măsuri pentru controlul accesului, evitarea cozilor de aşteptare şi 
observarea obligaţiei de menţinere a distanţei acolo unde, în zone de aşteptare, există 
aglomeraţii de persoane. Existenţa fizică a unui concept de igienă şi respectarea regulilor de 
igienă conform frazelor 1-4 pot fi verificate de autorităţile competente. ” 

în ceea ce priveşte ” distanţarea socială ”, aceasta este recomandată inclusiv în spaţii 
precum parcuri, pajişti naturale, mijlocul naturii, nu interzisă, precum în România: 

Pauzele de recreaţie pe dispozitive fixe de şedere sunt permise cu condiţia ca distanţa 
minimă de 1,5 m să fie păstrată, pe pajişti şi spaţii verzi libere păstrându-se distanţa minimă 
de 5 m. Este interzis a se face grătare şi a se oferi mâncăruri neambalate. Pentru a evita 
aglomerările în parcuri şi pe spaţiile verzi pot fi instituite limitări ale accesului. 

Aceeaşi Ordonanţă germană reglementează şi situaţia întrunirilor publice (definite drept 
evenimente, adunări, întruniri şi reuniuni de persoane, atât publice, cât şi private) care nu sunt 

permise, cu excepţia celor la care participă soţii, partenerii de viaţă sau aparţinătorii propriei 
gospodării, respectiv adunările Parlamentului, inclusiv şedinţe ale Parlamentului german şi 
ale comisiilor acestuia, ale Bundesratului şi ale comisiilor acestuia, ale Camerei deputaţilor şi 
ale comisiilor acesteia, ale Guvernului federal, ale Senatului din Berlin, ale Curţii 
Constituţionale din Berlin, ale adunărilor reprezentanţilor districtuali din Berlin şi ale 
comisiilor acestora, ale reprezentanţelor diplomatice, ale tribunalelor, ale comitetelor şi 
autorităţilor federale şi ale landurilor, precum şi ale altor organisme şi instituţii care 
îndeplinesc sarcini publice. Sunt exceptate de la interdicţiile menţionate "evenimentele şi 
adunările care servesc menţinerii siguranţei şi ordinii publice, asigurării prestaţiilor publice, 
asigurării îngrijirilor medicale şi a asistenţei medicale pentru populaţie, menţinerii 
funcţionării societăţilor economice, îndeplinirii sarcinilor legale care ţin de reprezentarea 
angajaţilor sau de activitatea consiliilor de întreprindere 

Reglementările germane exceptează de asemenea ” evenimentele şi întrunirile la nivel 
privat şi familial, cu cel mult 20 persoane, în măsura în care acestea sunt necesare din motive 
imperioase, printre acestea numărându-se, mai cu seamă, asistenţa acordată muribunzilor şi 
slujbele şi ceremoniile de înmormântare, botezurile şi cununiile”. 

După data de 4 mai, măsurile de relaxare prevăd permisiunea desfăşurării unor 
evenimente sau acte religioase şi de cult, cu cel mult 50 de participanţi dacă condiţiile de 
spaţiu o permit şi în măsura în care distanţa minimă şi respectarea regulilor de igienă 
conform § 2 o permit. Sunt excluse din calculul numărului maxim de participanţi acele 
persoane neapărat necesare pentru executarea activităţilor religioase şi de cult (slujitorii 
bisericeşti/religioşi, cei care conduc activităţi muzicale, de servicii auxiliare etc.). Se va evita 
cu desăvârşire contactul fizic, inclusiv contactul în cadrul unor acte de cult. In cadrul 
desfăşurării evenimentului nu pot fi înmânate şi transferate obiecte între mai multe persoane. 

în cazul situaţiilor de excepţie, cum ar fi depăşirea numărului de participanţi, organizatorii 
vor înregistra în liste speciale, care trebuie să cuprindă cel puţin următoarele infonnaţii: nume 
şi prenume, adresa completă şi număr de telefon. Lista de prezenţă va fi păstrată timp de patru 
săptămâni după încheierea evenimentului şi va fi înmânată la solicitarea acesteia autorităţii 
competente, în versiune completă. După expirarea termenului de păstrare lista participanţilor 
va fi distrusă. 

în ceea ce priveşte adunările în aer liber cu cel mult 20 de participanţi, autoritatea de 
control a adunărilor poate aproba, până la finele zilei de 3 mai 2020, la cerere, excepţii de la 
interdicţia prevăzută în alineatul 1, în măsura în care acest lucru este admisibil din punct de 
vedere al legislaţiei privind protecţia împotriva infecţiilor. 

Direcţia de sănătate publică competentă (în nici un caz organele de poliţie) va fi 
implicată în procesul decizional menţionat. începând cu data de 4 mai 2020, adunările 
desfăşurate într-o locaţie anume, în aer liber, cu cel mult 50 de persoane sunt admisibile în 
măsura în care sunt respectate distanţa minimă şi regulile de igienă prevăzute la § 2. 

în cazul legislaţiei germane anterioare ( § 17 alineatul 2 din Legea întrunirilor din 15 
noiembrie 1978, publicată în Monitorul Oficial cd Germaniei I pg. 1789, modificată prin 
articolul 2 din Legea din 8 decembrie 2008 , publicată în Monitorul Oficial cd Germaniei I pg. 
2366), era interzisă participarea la manifestaţii publice cu faţa ascunsă. De data aceasta, din 
raţiuni de protecţie sanitară, este posibilă purtarea unui echipament de protecţie pentru 
acoperirea gurii şi a nasului (mască). 

CONCLUZIE 

Spre deosebire de normele româneşti în materie, cele germane au caracter de claritate, 
predictibilitate şi pennisibilitate. 

Noi măsuri de ” apartheid” nu numai la adresa persoanelor 65 plus ci şi la 

adresa adolescenţilor 

Cunoaştem cu toţii, desigur, tennenul ” apartheid”. în ciuda sonorităţii englezeşti, nu este 
un cuvânt din limba lui Shakespeare, ci provine din limba ” afrikaans ” cu sensul ” separare ”, 
constând, printre altele, în ” locuire separată ” şi ” interzicerea liberei circulaţii ” 4 . 

încă un detaliu:” Afrikaans ” nu este o limbă a populaţiei de culoare, ci un dialect derivat 
din neerlandeză , cunoscut şi sub numele ” olandeza africană ”, dialect vorbit în unele zone din 
Africa de Sud şi Namibia de către urmaşii coloniştilor olandezi, dar şi în Europa (Londra, 
Bruxelles, Amsterdam), sau pe alte continente: Perth (Australia de Vest), Toronto (Canada), 
Auckland (Noua Zeelandă). 

Acum, în anul 2020, ” apartheidul ” revine în actualitate, Pământul întreg devenind un 
veritabil "Soweto ” desigur sub forme edulcorate. 

Conform regulilor Institutului Naţional de Sănătate Publică, cuprinse în ” Ghidul cu 
măsuri de protecţie recomandate de INSP” putem defini măsurile adoptate în România drept 
o revenire la mult hulitul ” apartheid ”. 

Las la o parte că seniorii sunt din nou jigniţi, fiind evocaţi în aceste instrucţiuni în mod 
obsesiv, în mod repetat, ceea ce nu mă miră, ignor de asemenea faptul că sunt călcate în 
picioare drepturile legale ale pacienţilor, consideraţi aprioric ca fiind potenţial bolnavi de 
Covid, ori de câte ori se adresează unui spital, dar cum să interpretăm gravitatea măsurii 
aberante de a împărţi elevii în două categorii, cei care pot urma activităţi de pregătire sau se 
pot prezenta la examene de evaluare naţională şi bacalaureat, şi cei care vor urma un regim 
separat, izolat de ceilalţi, similar "apartheid”-ului, adică un regim discriminatoriu la adresa 
tinerilor care locuiesc cu bunicii, cu persoane peste 65 de ani. 

Iată interdicţia prevăzută de documentul INSP, pus în discuţie publică, la capitolul: 
”Măsuri de prevenire şi protecţie pe perioada desfăşurării activităţilor de pregătire, pentru 
elevii claselor terminale (a 8-a, a 12-a şi a 13-a) precum şi pe perioada organizării 
examenelor evaluare naţională şi bacalaureat 

Pct. 2 La activităţile de pregătire este interzisă participarea elevilor şi a personalului 

didactic sau auxiliar care . ,locuiesc împreună cu persoane ce suferă de astfel de 

afecţiuni sau persoane cu vârsta de peste 65 de ani. Elevii prevăzuţi la punctul 2 vor 
benefica de o formă de pregătire alternativă. ” 

Prin această discriminare, agresiunea la adresa drepturilor omului continuă, prin 
extinderea restricţiilor şi segregării, fără nici un fel de motivare obiectivă, inclusiv la adresa 
tinerilor: cei care au în familie sau locuiesc cu persoane peste 65 de ani, vor fi separaţi de 
aceia care nu au asemenea persoane "vulnerabile”. 

Ni se va spune, desigur, că este un "misunderstanding” , că nu am înţeles noi ce vor 
dumnealor să spună, vor reveni probabil cu alte instrucţiuni. 

Dar cum să înţelegem însă logica şchioapă rezultată din exprimarea aceloraşi specialişti 
de la INS, care stabilesc faptul că este interzisă atingerea sau sărutul icoanelor, în schimb 
aceleaşi ” obiecte de cult ” vor fi şterse obligatoriu din 4 în 4 ore !!! 

Nu vorbim de imixtiunea unei autorităţi laice în chestiuni de ritual bisericesc, şi nici de 
libertatea religioasă, ci doar de logică, atât şi nimic mai mult. 

Viena 

10.05.2020 


4 https://ro.wikipedia.org/wiki/Apartheid 

